laion/Wikipedia-Exotic huggingface dataset:
নিশাত মজুমদার

নিশাত মজুমদার (জন্ম: ৫ জানুয়ারি, ১৯৮১) একজন বাংলাদেশী, যিনি প্রথম বাংলাদেশী নারী হিসেবে ২০১২ সালের ১৯ মে শনিবার সকাল নয়টা ৩০ মিনিটে এভারেস্ট শৃঙ্গ জয় করেছেন। নিশাত মজুমদারের জন্ম ১৯৮১ সালে লক্ষ্মীপুরে। তার বাবার নাম আবদুল মান্নান মজুমদার। তিনি একজন মুক্তি যুদ্ধা এবং ব্যবসায়ী। তার মায়ের নাম আশুরা মজুমদার। এ দম্পতির চার সন্তানের মধ্যে নিশাত মজুমদার দ্বিতীয়। তিনি ১৯৯৭ সালে ঢাকার ফার্মগেটের বটমূলী হোম উচ্চ বালিকা বিদ্যালয় থেকে মাধ্যমিক, ১৯৯৯ সালে শহীদ আনোয়ার গার্লস কলেজ থেকে উচ্চমাধ্যমিক এবং ঢাকা সিটি কলেজ থেকে হিসাববিজ্ঞানে স্নাতক ও স্নাতকোত্তর করেছেন। বর্তমানে নিশাত মজুমদার ঢাকা ওয়াসায় প্রধান হিসাবরক্ষণ কর্মকর্তা হিসেবে কর্মরত আছেন। নিশাত মজুমদার ২০১২ সালের ১৯ মে শনিবার সকাল নয়টা ৩০ মিনিটে এভারেস্ট চূড়ায় পা রাখেন। বাংলাদেশের প্রথম নারী হিসেবে এভারেস্ট জয়ী নিশাত মজুমদার ২০০৩ সালে এভারেস্ট বিজয়ের ৫০ বছর পূর্তিতে বাংলাদেশ অ্যাস্ট্রোনমিক্যাল অ্যাসোসিয়েশনের আয়োজনে বাংলাদেশের তৃতীয় সর্বোচ্চ চূড়া (৩,১৭২ ফুট) কেওক্রাডং জয় করেন। ২০০৬ সালের মার্চে বিশ্ব নারী দিবস উপলক্ষে বিএমটিসি আয়োজিত বাংলাদেশের নারী অভিযাত্রী দলের সঙ্গে ফের কেওক্রাডং চূড়ায় ওঠেন তিনি। একই বছরের সেপ্টেম্বরে বিএমটিসি আয়োজিত নারী অভিযাত্রী দলের সঙ্গে তিনি এভারেস্ট বেস ক্যাম্প (১৭ হাজার ৫০০ ফুট উচ্চতা) ট্র্যাকিংয়ে অংশ নেন। এরপর ২০০৭ সালের মে মাসে বিএমটিসির অর্থায়নে দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ প্রশিক্ষণ নিয়ে ২০০৭ সালের সেপ্টেম্বরে হিমালয়ের মেরা পর্বতশৃঙ্গ (২১ হাজার ৮৩০ ফুট) জয় করেন। এভারেস্ট অভিযানের প্রস্তুতি হিসেবে পরের বছরের মে মাসে হিমালয়ের সিঙ্গুচুলি পর্বতশৃঙ্গে (২১ হাজার ৩২৮ ফুট) ওঠেন। একই বছরের সেপ্টেম্বরে তিনি ভারতের উত্তর কাশীর গঙ্গোত্রী হিমালয়ের গঙ্গোত্রী-১ পর্বতশৃঙ্গে (২১ হাজার ফুট) বাংলাদেশ-ভারত যৌথ অভিযানে অংশ নেন। নিশাত ২০০৯ সালের এপ্রিলে পৃথিবীর ৫ম উচ্চতম শৃঙ্গ মাকালুতে (২৭ হাজার ৮৬৫ ফুট) ভারত-বাংলাদেশ যৌথ অভিযানে অংশ নেন। গতবছরের অক্টোবরে বিএমটিসি আয়োজিত হিমালয়ের চেকিগো নামের একটি শৃঙ্গেও সফল অভিযানে যান। বঙ্গবন্ধু জাতীয় আ্যডভেঞ্চার উৎসব, ২০২০ ১১ জানুয়ারী, ২০২০ বঙ্গবন্ধু জাতীয় আ্যডভেঞ্চার উৎসব, ২০২০ এ বঙ্গবন্ধু আ্যডভেঞ্চার সম্মাননা পুরস্কার লাভ করেন। ঢাকা ওয়াসা ৫ জুন ২০১২ মঙ্গলবার দুপুর ১২টায় রাজধানীর কারওয়ান বাজার ঢাকা ওয়াসা ভবনের চতুর্থ তলায় অনাড়ম্বর অনুষ্ঠানের মাধ্যমে তাকে ঢাকা ওয়াসা পুরস্কার ও সম্মাননা স্বরূপ ওয়াসার পক্ষ থেকে নিশাতকে ৫ লক্ষ টাকার চেক ও ক্রেস্ট, এবং তার জন্য বাসা বরাদ্দ করা হয়। কারিগরি কল্যাণ সমিতির পক্ষ থেকে তাকে ২৫ হাজার টাকার চেক প্রদান করা হয়। যুব ও ক্রীড়া মন্ত্রণালয় নিশাত মজুমদার সহ এভারেস্ট বিজয়ী বাংলার চার সন্তানকে এক লাখ টাকা করে পুরস্কার ঘোষণা করে যুব ও ক্রীড়া মন্ত্রণালয়। অনন্যা অনন্যা শীর্ষ দশ পুরস্কার মুসা ইব্রাহীম মোহাম্মদ আবদুল মুহিত ওয়াসফিয়া নাজরীন মোহাম্মদ খালেদ হোসেন বাবর আলী এভারেস্ট বিজয়ী বাঙালি "দৈনিক প্রথম আলো"। ২০১৭-০২-২৬ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  "বিডিনিউজ ২৪ ডট কম"। ২৩ মে ২০১২ তারিখে মূল থেকে আর্কাইভ করা। সংগ্রহের তারিখ ১৯ মে ২০১২।  "বাংলা নিউজ ২৪ ডট কম"। ২২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ মে ২০১২।  "দৈনিক প্রথম আলো, এভারেস্টে বাংলাদেশি নারী | তারিখ: ২০-০৫-২০১২"। ২০১৪-০৩-১৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
অ্যালিসন ক্যারল

অ্যালিসন ক্যারল (ইংরেজি: Alison Carroll) (মার্চ 27, ১৯৮৫) একজন ইংরেজ জিমন্যাস্ট, মডেল, এবং অভিনেত্রী। ২০০৮ থেকে ২০১০ পর্যন্ত তিনি লারা ক্রফ্‌ট মডেলের ভূমিকা পালন করেছিলেন। মার্চ 27, 1985 সালের মার্চ ইংল্যান্ডের সারে-এর ক্রয়ডনে অ্যালিসন ক্যারল জন্মগ্রহণ করেন। তিনি উরড্যাং অ্যাকেডেমি ইন মিউজিকাল থিয়েটারে প্রশিক্ষণ নেন এবং ২০০৭ সালে সেখান থেকে ডিস্টিংশানসহ স্নাতক ডিগ্রি লাভ করেন। তিনি পেশাদার প্রদর্শনী জিমন্যাস্ট হিসেবে যুক্তরাজ্যের প্রতিনিধিত্ব করেছেন। বর্তমানে তিনি কিশোর জিমন্যাস্টদের একজন প্রশিক্ষক হিসেবে এবং ব্রিটিশ জাতীয় চ্যাম্পিয়নশিপের জয়ী জুনিয়র দলের কোরিওগ্রাফির কাজ করেন। ২০০৭ সাল থেকে তিনি একজন নিবন্ধিত অভিনেত্রী। "Lara Croft – A quick Meetup with our Fem Fatale"। T3 Singapore। ৩০ অক্টোবর ২০০৮। ২০০৮-১২-২২ তারিখে মূল থেকে আর্কাইভ করা। সংগ্রহের তারিখ ২০০৯-০৪-২৩। Alison Carroll, where standing at 1.63m, she is probably the most petite British we’ve ever met.  "Alison Carroll"। Carroll's Twitter Feed। সংগ্রহের তারিখ ২০১২-০৩-২১।  Weinberg, Jonathan (১১ আগস্ট ২০০৮)। "Meet the sexy new Lara Croft"। The Sun। সংগ্রহের তারিখ ২০০৮-০৯-২৭।  "Pictured: The new Lara Croft is unveiled as a former gymnast ... from Croydon!"। Daily Mail। ১১ আগস্ট ২০০৮। সংগ্রহের তারিখ ২০০৮-০৯-২৭।  Singh, Anita (১১ আগস্ট ২০০৮)। "New Lara Croft unveiled for latest Tomb Raider video game"। The Daily Telegraph। সংগ্রহের তারিখ ২০০৮-০৯-২৭।  "MCS Agency"। ১৩ জুন ২০০৮ তারিখে মূল থেকে আর্কাইভ করা। সংগ্রহের তারিখ ১৯ মে ২০১২।  উইকিমিডিয়া কমন্সে অ্যালিসন ক্যারল সংক্রান্ত মিডিয়া রয়েছে। ইন্টারনেট মুভি ডেটাবেজে Alison Carroll (ইংরেজি) দাপ্তরিক ওয়েবসাইট
লালবুক গুরগুরি

লাল-বুক গুরগুরি (বৈজ্ঞানিক নাম: porzana fusca) সুন্দরবন সংলগ্ন জেলাগুলোর জলজ ঝোপঝাড়বহুল বিল-ঝিল-হাওরসহ যেকোনো জলাশয়-খেতে দেখা যেতে পারে এই পাখিটি। এদেরকে প্রধানত দেখতে পাওয়া যায় ভারত, গণচীন, জাপান প্রভৃতি দেশে। পাখিটির মাপ ২০-২১ সেন্টিমিটার। ওজন ৮০-১০০ গ্রাম। এদের শরীরের রং এদের পোড়া ইটের মতো এবং লালচে বাদামি রঙের আভা মাখানো। এদের গলা সাদা রঙের হয়। পেটের দুপাশে ও লেজের তলায় আড়াআড়ি সাদা-কালো সরলরেখা টানা—রঙ দেখতে পাওয়া যায়। এরা লেজের ডগা ঘন ঘন নাড়ে এবং মাথায় খোঁট মারে ঘন ঘন। এরা অতি সাবধানি, চতুর, ভীতু ও অতি চঞ্চল এক পাখি। এরা প্রধানত ডাকে ভোরে অথবা সকালে, পাঁচ-সাতটি পাখি মিলে ‘কিরিচ কিচ’ জাতীয় শব্দে ডাকবে। শীতে রোদ পোহাবে। এদের মূল খাদ্য হল কুচো চিংড়ি, জল-কাদা-শেওলা এবং পচা জলজ পাতার স্তূপে জন্ম নেওয়া ল্যাদা পোকা ও নলনাটা বনের ভেতরের ডানাওয়ালা একধরনের ছোট পোকা। মশাও অতি প্রিয় খাদ্য এদের। এরা বাসা করে মাটির ওপরে—আখঘাসের পাতা ও অন্যান্য পাতা দিয়ে। ঝোপঝাড়, ঘাসবন, এমনকি ধানক্ষেতেও বাসা করে। ডিম ছয় থেকে আটটি। দুজনে তা দেয়। ডিম ফোটে ২০ থেকে ২৪ দিনে। বাসা করে বর্ষাকালে। Notes BirdLife International (২০১২)। "Porzana fusca"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চঞ্চল পাখি লালখেনি[স্থায়ীভাবে অকার্যকর সংযোগ], শরীফ খান। ঢাকা থেকে প্রকাশের তারিখ:২০-০৫-২০১২ খ্রিস্টাব্দ। Sources Birds of India by Grimmett, Inskipp and Inskipp, আইএসবিএন ০-৬৯১-০৪৯১০-৬ উইকিমিডিয়া কমন্সে নিচের বিষয় সংক্রান্ত মিডিয়া রয়েছে: Porzana fusca, Porzana এবং Rallidae।
হাজারীলাল তরফদার

হাজারীলাল তরফতার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হাজারীলাল তরফদারের জন্ম যশোর জেলার চৌগাছা উপজেলার পাশাপোল ইউনিয়নের রানীয়ালী গ্রামে। তার বাবার নাম রসিকলাল তরফদার এবং মায়ের নাম শৈলবালা তরফদার। তার দুই স্ত্রী শেফালী রানী তরফদার ও সুমিত্রা রানী তরফদার। তাঁদের দুই ছেলে, তিন মেয়ে। ১৯৬৯ সালে অষ্টম শ্রেণীতে ওঠার পর আর পড়ালেখার সুযোগ হয়নি হাজারীলাল তরফদারের। এরপর বাড়িতে নানা সাংসারিক কাজে জড়িত ছিলেন। কৃষিকাজও করতেন। ১৯৭১ সালে মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে স্বেচ্ছাসেবক হিসেবে অংশ নেন। পরে ভারতের চাকুলিয়ায় প্রশিক্ষণ নিয়ে যুদ্ধ করেন ৮ নম্বর সেক্টরের বয়রা সাব-সেক্টরে। হাজারীলাল তরফদার বয়রা সাব-সেক্টরে দুর্ধর্ষ ও সাহসী যোদ্ধা হিসেবে পরিচিতি পেয়েছিলেন। অনেক সম্মুখ ও গেরিলাযুদ্ধে তিনি অংশ নেন। এর মধ্যে চৌগাছা, নাভারন, ছুটিপুর, গোয়ালহাটি, গদখালী, কাগজপুকুর ও বেনাপোলের যুদ্ধ উল্লেখযোগ্য। যশোর জেলার ঝিকরগাছা উপজেলার দোসতিনা গ্রামটি ভারত-বাংলাদেশ সীমান্তবর্তী। ঝিকরগাছা-দোসতিনা সড়কটি যশোর জেলার পশ্চিমাংশে যোগাযোগের জন্য গুরুত্বপূর্ণ। মুক্তিযুদ্ধের সময় এই সড়কে নিয়োজিত ছিল পাকিস্তান সেনাবাহিনীর টহল দল। তারা এ অঞ্চলে নিয়মিত ঘুরেফিরে টহল দিত এবং মুক্তিযোদ্ধাদের গতিবিধি লক্ষ রাখত। জুলাই মাস থেকে যশোর অঞ্চলের প্রশিক্ষণ পাওয়া মুক্তিযোদ্ধারা দলে দলে আসতে থাকলেন ৮ নম্বর সেক্টরে। কয়েকটি দল পাঠানো হলো বয়রা সাব-সেক্টরে। কিন্তু তারা বাংলাদেশে ঢুকতে পারছেন না পাকিস্তান সেনাবাহিনীর টহল দলের কারণে। তাই সিদ্ধান্ত হলো, তাদের ওপর আক্রমণের। সেপ্টেম্বর মাসের প্রথমার্ধের একদিন হাজারীলাল তরফদারসহ একদল মুক্তিযোদ্ধা অ্যামবুশ করলেন দোসতিনায়। সুবিধাজনক এক স্থানে তারা ফাঁদ পেতে অপেক্ষা করতে থাকলেন পাকিস্তান সেনাবাহিনীর টহল দলের জন্য। একপর্যায়ে তাঁদের ফাঁদের মধ্যে উপস্থিত হলো টহল দল। সঙ্গে সঙ্গে গর্জে উঠল হাজারীলালসহ সবার অস্ত্র। মুক্তিযোদ্ধাদের আক্রমণে তাৎক্ষণিক হতাহত হলো কয়েকজন পাকিস্তানি সেনা। তবে প্রাথমিক বিপর্যয় কাটিয়ে তারাও পাল্টা আক্রমণ শুরু করে। তখন পাকিস্তানি সেনাদের সঙ্গে মুক্তিযোদ্ধাদের প্রচণ্ড যুদ্ধ হয়। হাজারীলাল তরফদার সেদিন যুদ্ধে যথেষ্ট সাহস ও বীরত্ব দেখান। পাকিস্তান সেনাবাহিনীর পাল্টা আক্রমণে বিচলিত না হয়ে সাহসের সঙ্গে যুদ্ধ চালিয়ে যান। তাকে দেখে তার সহযোদ্ধারাও অনুপ্রাণিত হন। সেদিন যুদ্ধে পাকিস্তান সেনাবাহিনীর টহল দলের ব্যাপক ক্ষয়ক্ষতি হয়। মুক্তিযোদ্ধাদের হাতে ছয়জন নিহত ও দুজন আহত হয়। বাকিরা পরে পালিয়ে যায়। মুক্তিযোদ্ধাদের পক্ষে কোনো ক্ষয়ক্ষতি হয়নি। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ২১-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ৩৩৮। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
সুলতানা জামান

সুলতানা জামান (আসল নাম: সৈয়দা হোসনে আরা শরিফা বেগম মিনা, জন্ম: ১০ আগস্ট, ১৯৪৫; মৃত্যু: ২০ মে, ২০১২) বাংলাদেশের জনপ্রিয় চলচ্চিত্রাভিনেত্রী। তিনি ১৯৫৯ সালে রাজিয়া নামে ‘মাটির পাহাড়’ ছবি দিয়ে চলচ্চিত্রে অভিনয় শুরু করেছিলেন। পরবর্তী সময়ে ‘চান্দা’ ও ‘জোয়ার এলো’ ছবিতে মিনা জামান নামে চলচ্চিত্রে অভিনয় শুরু করেন। খান আতাউর রহমান পরিচালিত ‘অনেক দিনের চেনা’ ছবিতে নাম বদলে তিনি হন সুলতানা জামান। ‘মাটির পাহাড়’ ছবিতে সুলতানা জামানের সঙ্গে অভিনয় করেছিলেন কাফি খান, রওশন আরা, কাজী খালেক। এই ছবিতে অভিনয়ের জন্য সুলতানা জামান চিত্রাকাশ পুরস্কারে ভূষিত হয়েছিলেন। এরপর ১৯৬২ সালে কলিম শরাফী ও জহির রায়হানের যৌথ পরিচালনায় ‘সোনার কাজল’, এহতেশাম পরিচালিত ‘চান্দা’, আব্দুল জব্বার খান পরিচালিত ‘জোয়ার এলো’ মুক্তি পায়। ‘চান্দা’ ও ‘জোয়ার এলো’ ছবির বাণিজ্যিক সাফল্য সুলতানা জামানকে রোমান্টিক অভিনেত্রী হিসেবে প্রতিষ্ঠিত করে। ১৯৬৪ সালে খান আতাউর রহমান নির্মাণ করেন ‘অনেক দিনের চেনা’। ১৯৬৫ সালে ফতেহ লোহানী পরিচালিত ‘সাতরং’, আলী মনসুর পরিচালিত ‘জানাজানি’ এবং মোস্তাফিজ পরিচালিত ‘মালা’ মুক্তি পায়। ছবিটি পূর্ব ও পশ্চিম পাকিস্তানে সুপার-ডুপার হিট ও ব্যবসা সফল হয়। ‘মালা’ ছবিটির বাণিজ্যিক সাফল্যের কারণে সুলতানা জামান সম্মাননা পেয়েছিলেন। তিনি ১৯৬৯ সালে ‘মনের মত বউ’ ও ‘ভানুমতি’ ছবিতে অভিনয় করেন। ১৯৭০ সালে ‘মিশর কুমারী’ ও ‘আঁকাঁবাঁকা’ ছবিতে অভিনয় করেন তিনি। ‘ভানুমতি’ ও ‘ছদ্মবেশী’ নামে দুটি ছবির প্রযোজনাও করেন সুলতানা জামান। স্বাধীনতার পর সুলতানা জামান অভিনীত ছবির মধ্যে রয়েছে ‘নয়নমণি’, ‘নিশান’, ‘জাদুর বাঁশি’, ‘অনুভব’, ‘তৃষ্ণা’, ‘অগ্নিশিখা’। ১৯৪০ সালের ১০ আগস্ট ফরিদপুর জেলায় জন্মগ্রহণ করেন সুলতানা জামান। তার পারিবারিক নাম সৈয়দা হোসনে আরা শরিফা বেগম। এ দেশের চলচ্চিত্র অঙ্গনে তিনি সুলতানা জামান নামেই পরিচিত হয়ে ওঠেন। তার শৈশব কেটেছিল নাটোরে। চিত্রগ্রাহক ও পরিচালক কিউ এম জামানের সঙ্গে ১৯৫৬ সালের ১৫ মার্চ তার বিয়ে হয়। উল্লেখ্য, ‘মুখ ও মুখোশ’ ছবির ক্যামেরাম্যান হিসেবে দায়িত্ব পালন করেছিলেন কিউ এম জামান। সুলতানা জামান অভিনীত উল্লেখযোগ্য চলচ্চিত্রের মধ্যে রয়েছে চান্দা, নতুন দিগন্ত, অনেক দিনের চেনা, জোয়ার এলো, জানাজানি, সাত রং, সোনার কাজল, মালা, উজালা জংলীফুল, বেয়াকুফ’, আবার বনবাসে রূপবান ও মিশর কুমারী’ ২০১০ সালে জাতীয় চলচ্চিত্র পুরস্কার প্রদান অনুষ্ঠানে দেশীয় চলচ্চিত্রে অসামান্য অবদানের জন্য সুলতানা জামানকে আজীবন সম্মাননা দেওয়া হয়। বার্ধক্যজনিত সমস্যায় ২০ মে ২০১২ ৭৬ বছর বয়সে ঢাকার ক্যান্টনমেন্ট এলাকার বাসভবনে মৃত্যুবরণ করেন তিনি। "নববর্ষের রাতে ঢাবিতে প্রবেশে কড়াকড়ি"। Banglanews24.com। সংগ্রহের তারিখ ২০১৩-১২-৩১। [স্থায়ীভাবে অকার্যকর সংযোগ] "চলে গেলেন সুলতানা জামান - প্রথম আলো"। দৈনিক প্রথম আলো। ২০২০-০৮-২২ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।
মোজাফফর আহমদ

মোজাফফর আহমদ (২৭ মার্চ ১৯৩৬ – ২২ মে ২০১২) বাংলাদেশের বিখ্যাত অর্থনীতিবিদ ও শিক্ষাবিদ। ঢাকা বিশ্ববিদ্যালয়ের অধ্যাপক এমিরেটাস ছিলেন তিনি। এছাড়াও নাগরিক সংগঠন সুজন (সুশাসনের জন্য নাগরিক)-এর সভাপতি ছিলেন এই অর্থনীতিবিদ। তিনি দীর্ঘদিন ট্রান্সপারেন্সি ইন্টারন্যাশনাল বাংলাদেশের (টিআইবি) চেয়ারম্যানের দায়িত্ব পালন করেন। সর্বশেষ টিআইবির ট্রাস্টি বোর্ডের সদস্য ছিলেন তিনি। ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের সাবেক পরিচালক অধ্যাপক মোজাফফর ২০০৮ সালে একুশে পদক পান। তিনি শিকাগো বিশ্ববিদ্যালয় থেকে ডক্টরেট ডিগ্রি নিয়েছিলেন। মোজাফফর আহমদ জন্ম ১৯৩৬ সালের ২৭ মার্চ কলকাতায়। তার বাবার নাম নাজির আহমেদ এবং মায়ের নাম জাহানারা বেগম। ৫ ভাই ২ বোনের তার অবস্থান ছিলো ২য়। মোজাফফর আহমদের সহধর্মিণী অধ্যাপিকা রওশন জাহান। ১৯৬৬ সালে তারা বিবাহবন্ধনে আবদ্ধ হন। মোজাফফর আহমদ ১৯৫০ সালে নোয়াখালী জিলা স্কুল থেকে ম্যাট্রিক এবং ১৯৫২ সালে ঢাকা কলেজ থেকে ইন্টারমিডিয়েট পাস করে ঢাকা বিশ্ববিদ্যালয়ে অর্থনীতি বিভাগে ভর্তি হন। ১৯৫৫ সালে তিনি অনার্স এবং ১৯৫৬ সালে মাস্টার্স করেন। শিকাগো বিশ্ববিদ্যালয় থেকে ১৯৬৫ সালে পিএইচডি সম্পন্ন করেন । অর্থনীতিতে নোবেল বিজয়ী বব লুকাস তার সহপাঠী ছিলেন। হরগঙ্গা কলেজে স্বল্প সময়ের জন্য অর্থনীতির শিক্ষক হিসেবে যোগ দিয়ে কর্মজীবন শুরু করেন মোজাফফর আহমদ। পরবর্তীতে পিএইচডি করতে যাওয়ার আগেই ঢাকা বিশ্ববিদ্যালয়ের অর্থনীতি বিভাগে যোগদান করেছিলেন। পিএইচডি শেষ করে এসে ঢাকা বিশ্ববিদ্যালয় যোগদান করলেও কিছুদিন পর পদত্যাগ করেন। এরপর কিছুদিন করাচিতে ইউনাইটেড ব্যাংকে কাজ করে ঢাকায় ফিরে আসেন। যোগ দেন ইপিআইডিসিতে। ১৯৭১ সালে মুক্তিযুদ্ধের পর স্বাধীন বাংলাদেশে ১৯৭২ সালে পরিকল্পনা কমিশনে যোগ দেন। ১৯৭৪ সালের সেপ্টেম্বরে পরিকল্পনা কমিশন ছেড়ে দেন। এরপর ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) যোগদান করেন অধ্যাপক হিসেবে। দীর্ঘ ৩০ বছর এখানে অধ্যাপনা করে ২০০৪ সালে অবসর গ্রহণ করেন। দেশ-বিদেশে তার একাধিক বই ও প্রবন্ধ প্রকাশিত হয়েছে। এ ছাড়া কাজ করেছেন ইউনেসকোসহ একাধিক আন্তর্জাতিক প্রতিষ্ঠানে। একুশে পদক, ২০০৮ অধ্যাপক মোজাফফর আহমদ ২০১২ সালের ২২ মে মঙ্গলবার মৃত্যুবরণ করেন। বার্ধ্যক্য জনিত রোগে আক্রান্ত হলে তাকে ঢাকার ল্যাবএইড হাসপাতালে নিয়ে যাওয়া হয়। রাত ১১.০০ টা ২২ মিনিটে কর্তব্যরত চিকিৎসক মো. ইমরান তার মৃত্যু নিশ্চিত করেন। মৃত্যুর পর তার মৃতদেহ বারডেম হাসপাতালের হিমাগারে রাখা হয়। পরের দিন বুধবার ধানমন্ডির পুরোনো ঈদগাহ ময়দানে তার প্রথম নামাজে জানাজা অনুষ্ঠিত হয়। বেলা আড়াইটায় ঢাকা বিশ্ববিদ্যালয় কেন্দ্রীয় মসজিদ প্রাঙ্গণে তার দ্বিতীয় নামাজে জানাজা অনুষ্ঠিত হয়। এরপর তাকে তার শেষ ইচ্ছা অনুযায়ী আজিমপুর কবরস্থানে তার মায়ের কবরের ওপর চিরনিদ্রায় সমাহিত করা হয়। বিডিনিউজ ২৪ ডট কম[স্থায়ীভাবে অকার্যকর সংযোগ] "দৈনিক প্রথম আলো"। ২০১৫-০৯-১৭ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  বাংলানিউজ ২৪ ডট কম[স্থায়ীভাবে অকার্যকর সংযোগ] "অধ্যাপক মোজাফফর আহমদ আর নেই"। বার্তা৭১। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৪।  "শেষ শ্রদ্ধায় শায়িত মোজাফফর আহমদ"। দৈনিক প্রথম আলো। ২৩-০৫-২০১২। ২০১৪-০৪-২৬ তারিখে মূল থেকে আর্কাইভ করা। সংগ্রহের তারিখ 2013-06-14।  এখানে তারিখের মান পরীক্ষা করুন: |তারিখ= (সাহায্য)
প্রতুল চন্দ্র সরকার

প্রতুল চন্দ্র সরকার বা পি. সি. সরকার (২৩ ফেব্রুয়ারি ১৯১৩ - ৬ জানুয়ারি ১৯৭১) ছিলেন ভারতবর্ষের একজন বিখ্যাত জাদুকর। তিনি অন্যতম একজন আন্তর্জাতিক জাদুকর ছিলেন, যিনি ১৯৫০ থেকে ১৯৬০ সাল পর্যন্ত তার জাদু দেখিয়েছেন। তার অন্যতম প্রদর্শনী ছিল ইন্দ্রজাল প্রদর্শনী। এই প্রদর্শনী তিনি প্রথমে মঞ্চে ও তারপর টেলিভিশনে দেখিয়েছিলেন। প্রতুলচন্দ্র সরকার ১৯১৩ সালের ২৩ ফেব্রুয়ারি বর্তমান বাংলাদেশের (পূর্বে: বেঙ্গল, ব্রিটিশ ভারত) টাঙ্গাইল জেলার (পূর্বে: বৃহত্তর ময়মনসিংহ) আশেকপুর গ্রামে একটি দরিদ্র পরিবারে জন্মগ্রহণ করেন। তিনি শিবনাথ উচ্চ বিদ্যালয়ে লেখাপড়া করেন। তিনি তার জাদুবিদ্যার প্রাথমিক ধারণা নেন গণপতি চক্রবর্তীর কাছ থেকে। তার জাদু ১৯৩০ সালের দিকে জনপ্রিয় হওয়া শুরু হয়। তিনি কলকাতা, জাপান এবং আরো অনেক দেশেই জাদু দেখিয়েছেন। প্রতুলচন্দ্র সরকার কলকাতার বাসন্তী দেবীকে(মৃত্যু: ২৬ ডিসেম্বর ২০০৬, কলকাতা) বিয়ে করেন। তার তিন ছেলে, মানিক সরকার, পি সি সরকার জুনিয়র ও পি.সি.সরকার ইয়ং। ভারত সরকার “জাদু সম্রাট পি.সি সরকার” নামে কলকাতাতে একটি সড়কের নামকরণ করেছে। ১৯৬৪ সালে ভারত সরকার তাকে পদ্মশ্রী সম্মানে ভূষিত করে। ১৯৪৬ ও ১৯৫৪ সালে জাদুর অস্কার নামে পরিচিত “দ্য ফিনিক্স” (আমেরিকা) পুরস্কার লাভ করেন। জার্মান মেজিক সার্কেল থেকে “দ্য রয়াল মেডিলিয়ন” পুরস্কার পান। ২৩ ফেব্রুয়ারি, ২০১০ সালে ভারতীয় সরকার তার প্রতি সম্মান জানিয়ে একটি ৫ টাকার স্ট্যাম্প চালু করে। "সংরক্ষণাগারভুক্ত অনুলিপি"। ১৫ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  BanglaNews24.com। "bangla news and entertainment 24x7 - banglanews24.com"। banglanews24.com। [স্থায়ীভাবে অকার্যকর সংযোগ] "India Post 2010 issues"। ২৭ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  পি সি সরকার আন্তর্জাতিক গ্রন্থাগার P. C. Sorcar[স্থায়ীভাবে অকার্যকর সংযোগ] at Banglapedia Indian Magicians Web Site Postage Stamp on P.C. Sorcar Issued ওয়েব্যাক মেশিনে আর্কাইভকৃত ১৩ আগস্ট ২০১০ তারিখে (The Hindu, 2010)
হের্মান অস্টহফ

হের্মান অস্ট্হফ ([Hermann Osthoff হেয়ামান্‌ অস্ট্‌হফ্‌] ত্রুটি: {{Lang-xx}}: text has italic markup (সাহায্য)) (১৮ই এপ্রিল, ১৮৪৭, বিলমেরিশ, উনা, জার্মানি—৭ই মে, ১৯০৯, হাইডেলবের্গ, জার্মানি) একজন জার্মান ভাষাবিজ্ঞানী। অস্ট্‌হফ জার্মানির বার্লিন, টুবিঙেন ও বন শহরে চিরায়ত ভাষাতত্ত্ব (Classical philology), জার্মান সংস্কৃতি, সংস্কৃত ভাষা ও তুলনামূলক ভাষাবিজ্ঞান অধ্যয়ন করেন। তিনি ১৮৬৯ সালে বন বিশ্ববিদ্যালয় থেকে স্নাতক হন। ১৮৭০ থেকে তিনি কাসেল শহরে শিক্ষকতা করতে থাকেন ও ১৮৭৫ সালে বাসস্থান পরিবর্তন করে লাইপ্‌ৎসিশ শহরে চলে যান। ১৮৭৭ সালে তিনি হাইডেলবের্গ বিশ্ববিদ্যালয়ে তুলনামূলক ভাষাবিজ্ঞান ও সংস্কৃতের অধ্যাপক নিযুক্ত হন। ১৮৭৮ সালে তিনি পূর্ণ অধ্যাপক পদ লাভ করেন। তার গবেষণার মূল বিষয় ছিল ভারতীয় ব্যাকরণ। কার্ল ব্রুগমান ও আউগুস্ট লেসকিনের সাথে তাকেও নব্যব্যাকরণবিদদের মধ্যে অন্যতম ভাষাবিজ্ঞানী হিসেবে গণ্য করা হয়। Einhauser, Eveline (Hrsg.) (1992). Lieber freund ... : die Briefe Hermann Osthoffs an Karl Brugmann, 1875 - 1904. Trier: WTV. Killy, Walther & Rudolf Vierhaus (Hrsg.) (1998). Deutsche Biographische Enzyklopädie (DBE). Band 7: May - Pleßner. München, K.G. Saur. S. 519. Osthoff, Hermann In: Neue Deutsche Biographie (NDB). Band 19, Duncker & Humblot, Berlin 1999, আইএসবিএন ৩-৪২৮-০০২০০-৮, S. 627 f.
ডেমোক্র্যাটিক পার্টি (যুক্তরাষ্ট্র)

ডেমোক্র্যাটিক পার্টি (ইংরেজি Democratic Party) মার্কিন যুক্তরাষ্ট্রের একটি বৃহৎ রাজনৈতিক দল। মার্কিন রাজনীতিতে এ দলটি সামাজিক স্বাধীনতা ও উন্নয়ন প্রচলনের ধারণা নিয়ে কিছুটা বাম ঘরনার রাজনীতিকে সম্পৃক্ত। মার্কিন যুক্তরাষ্ট্রের সাবেক রাষ্ট্রপতি বারাক ওবামা দলটি থেকে মনোনীত ১৫তম নির্বাচিত রাষ্ট্রপতি। ২০২০ সালের ১১৭তম কংগ্রেস নির্বাচনে দলটি মার্কিন যুক্তরাষ্ট্রের আইন প্রণয়নকারী বিচারসভা তথা কংগ্রেসের নিম্ন কক্ষ হাউজ অফ রিপ্রেজেন্টেটিভ্স‌-এ (House of Represr entatives) সংখ্যাগরিষ্ঠতা লাভ করে ও উচ্চকক্ষ সিনেটে (Senate) ৫০টি আসন পায়। ২০২০-এর হিসাব অনুযায়ী[হালনাগাদ], ডেমোক্র্যাটিক পার্টি হতে মোট ১৫ জন রাষ্ট্রপতি নির্বাচিত হয়েছেন। রিপাবলিকান পার্টি (যুক্তরাষ্ট্র) বাংলাদেশ–যুক্তরাষ্ট্র সম্পর্ক Died in office.
ওবায়দুল হক

মাওলানা ওবায়দুল হক উজিরপুরী বাংলাদেশের একজন রাজনীতিবিদ তিনি সিলেট-৫ আসনের সংসদ সদস্য ছিলেন। ওবায়দুল হক ১৯৩৪ সালে ব্রিটিশ ভারতের আসামের সিলেট জেলার জকিগঞ্জের খলাছড়ার উজিরপুর গ্রামে জন্মগ্রহণ করেন। ওবায়দুল হক নিজ গ্রামের পাশেই একটি প্রাথমিক বিদ্যালয়ে ভর্তি হয়ে লেখাপড়া শেষ করে দুবাগ জুনিয়র হাইস্কুলে ভর্তি হয়ে অষ্টম শ্রেণি পর্যন্ত লেখাপড়া করে গোলাপগঞ্জের ঢাকা উত্তর রানাপিং মাদরাসায় ভর্তি হন। এর পর ঢাকার বড়কাটার আশরাফুল উলূম মাদরাসায় ভতি হয়ে উচ্চশিক্ষা সম্পন্ন করেন। ওবায়দুল হক সিলেটের কানাইঘাট উপজেলার রাজাগঞ্জ ইউনিয়নের লালারচক মাদ্রাসায় শিক্ষক হিসেবে যোগ দিয়ে কর্মজীবন শুরু করেন। এর পর ১৯৬০ সালে রানাপিং মাদরাসায় শিক্ষক হিসেবে আমৃত্যু দায়িত্ব পালন করেন। ওবায়দুল হক তিনি সিলেটের গোলাপগঞ্জ উপজেলার রানাপিং মাদ্রাসার মুহাদ্দিস ছিলেন। ওবায়দুল হক মিনার প্রতীক নিয়ে বাংলাদেশ খেলাফত মজলিসের প্রার্থী হিসেবে ইসলামী ঐক্যজোট থেকে ১৯৯১ সালের নির্বাচনে সিলেট-৫ আসন থেকে সংসদ সদস্য নির্বাচিত হয়েছিলেন। ১৭ জানুয়ারী ২০০৮ সালে ওবায়দুল হক মৃত্যুবরণ করেন। "List of 5th Parliament Members"। parliament.gov.bd। Bangladesh Parliament। ১৯ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "জকিগঞ্জ উপজেলাঃ প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২৮ আগস্ট ২০১৯। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  "মাওলানা ওবায়দুল হক উজিরপুরী (এম.পি) রাহ."। QOWMIPEDIA। ২০১৮-১১-০৭। সংগ্রহের তারিখ ২০১৯-১১-০১।
ডাকাতিয়া নদী

ডাকাতিয়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের চাঁদপুর ও কুমিল্লা জেলার একটি নদী। নদীটির দৈর্ঘ্য ১৪১ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাকাতিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৭। ডাকাতিয়া নদী মেঘনার উপনদী। নদীটি ভারতের ত্রিপুরা রাজ্যের পাহাড় থেকে উৎপন্ন হয়ে কুমিল্লা জেলার বাগমারা দিয়ে বাংলাদেশে প্রবেশ করেছে এবং পরবর্তীতে চাঁদপুর ও লক্ষ্মীপুর জেলার ওপর দিয়ে প্রবাহিত হয়েছে। নদীটি কুমিল্লা-লাকসাম চাঁদপুর হয়ে মেঘনা নদীতে মিশেছে। যা লক্ষ্মীপুরের হাজিমারা পর্যন্ত বিস্তৃত। দৈর্ঘ্য-২৫০ কিলোমিটার। মেঘনা নোয়াখালীতে প্রবেশের পর ডাকাতিয়া নাম ধারণ করেছে। যার দক্ষিণের অংশ নোয়াখালী খাল হিসেবে প্রবাহিত। চাঁদপুর থেকে এই ডাকাতিয়া নদী যোগ হয়েছে কুমিল্লার গোমতীর সঙ্গে ইহা ২৩০.২০ অক্ষাংশে এবং ৯১০.৩১ দ্রাঘিমা বিস্তৃত। যা বামদিকে দক্ষিণে প্রবাহিত হয়ে ফেনী নদীতে মিশেছে। সম্ভবত এই নদী দিয়ে মগ-ফিরিঙ্গি জলদস্যুরা নোয়াখালী ও কুমিল্লা জেলায় প্রবেশ করতো। এই নদীতে তাদের মাধ্যমেই ডাকাতি হতো। ডাকাতির উপদ্রবের কারণে নদীটির নাম ডাকাতিয়া হয়েছে বলে ধারণা করা হয়। তৎকালীন কলকাতাস্থ ইস্ট ইন্ডিয়া কোম্পানির কাউন্সিলের পক্ষে কোর্ট অব ডিরেক্টর সভার কাছে ১৭৫৮ খ্রিষ্টাব্দের ১০ জানুয়ারি পেশকৃত একটি চিঠির মাধ্যমে জলদস্যুদের উপদ্রবের চিত্র পাওয়া যায়। সেখানে লেখা হয়: ডাকাতিয়া নদীর নামকরণ নিয়ে লোকমুখে আরেকটি মতামত শোনা যায়, একসময় ডাকাতিয়া নদী তীব্র খরস্রোতা ছিল। মেঘনার এই শাখা নদী ডাকাতিয়ায় মেঘনার উত্তাল রূপ ফুটে উঠত। ফলে ডাকাতিয়ার করালগ্রাসে নদীর দুই পাড়ের মানুষ সর্বস্ব হারাত। ডাকাতিয়া পাড়ি দিতে গিয়ে বহু মানুষের সলিল সমাধিও ঘটেছে। ডাকাতের মতো সর্বগ্রাসী বলেই এর নাম হয়েছে ডাকাতিয়া। একসময় এই নদীর উপর দিয়ে বরিশাল, ভোলা, শরীয়তপুর, ফরিদপুর, নারায়ণগঞ্জ, ঢাকা, নরসিংদীসহ দেশের বিভিন্ন অঞ্চলে মালামাল পরিবহন করা হতো। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "দক্ষিণ-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৯৯-৩০০। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) [১][স্থায়ীভাবে অকার্যকর সংযোগ] বাংলাদেশের নদীঃ মোকাররম হোসেন; পৃষ্ঠা ১১৬ ও ১১৭; কথাপ্রকাশ; দ্বিতীয় সংস্করণঃ আগস্ট ২০১৪ উইকিমিডিয়া কমন্সে ডাকাতিয়া নদী সংক্রান্ত মিডিয়া রয়েছে।
মেঘনা (দ্ব্যর্থতা নিরসন)

মেঘনা বলতে মূলত বাংলাদেশের একটি নদী বোঝালেও বোঝাতে পারে আরো অনেক কিছু- মেঘনা নদী, বাংলাদেশের অন্যতম বৃহত্তর নদী মেঘনা এক্সপ্রেস, বাংলাদেশের একটি যাত্রীবাহী ট্রেন পরিষেবা মেঘনা উপজেলা, বাংলাদেশের কুমিল্লা জেলার অন্তর্গত একটি উপজেলা মেঘনা গ্যাসক্ষেত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।